מוחמד עלי אל-חוסייני

מוחמד עלי אל-חוסייני, (בערבית: محمد علي الحسيني; נולד ב-1 במאי 1974) הוא איש דת שיעי, לבנוני המחזיק באזרחות סעודית, דוקטור, חוקר, מחבר ספרים ומרצה. אל חוסייני הוא המזכיר הכללי הנוכחי של המועצה האסלאמית הערבית בלבנון (ער'). אל-חוסייני נולד ב--1 במאי 1974 בשכונת אל-ע'וביירי ברובע הדאחיה של ביירות. אל-חוסייני הוא איש דת שיעי, בעל עמדות מתונות: הוא מתנגד למדיניות "יצוא המהפכה" של איראן והניסיונות שלה להשתלט על העולם הערבי, תוך שימוש ב"שטיפת מוחות", יצירת פילוגים והתנגשויות בין עדתיות במדינות ערב השונות. הוא מתנגד במיוחד ל"השתעבדות" השיעים בלבנון למרותה של איראן, שמשתמשת בהם ככלי להגשמת מטרותיה. הוא מתנגד למיליטריזם של חזבאללה ויצא פעמים רבות נגד העמדות של נסראללה והחזבאללה ועל כך נשפט ונדון למאסר (ראו להלן). לדעתו האסלאם דוגל בשלום מקדש חיי אדם, ואוסר על אלימות, שפיכות דמים או מלחמה. לדבריו, האסלאם מתיר לחימה רק מתוך הגנה עצמית ובהתאם לתנאים וכללים ספציפיים. כל ג'יהאד שאינו עומד בתנאים אלה אסור. הוא משתתף בוועידות אסלאמיות וקורא לדיאלוג פתוח בין העדות השונות, בטענה שהאסלאם כולל את כולם והבדלים הלכתיים אינם צריכים להוביל לסכסוכים ולא לטרור או נקמה. הוא משתתף בדיאלוגים בין-דתיים רבים, וקורא לדו-קיום וסובלנות בין כל הדתות המונותאיסטיות וכן למציאת דרכים לקידום שלום עולמי. בשנת 2011 אל-חוסייני הואשם בניסיון ליצור קשר עם ישראל והועמד לדין בבית משפט צבאי בלבנון. ב-10 באוגוסט החליט בית המשפט להפסיק את משפטו בשל היעדר ראיות. חזבאללה ערער על ההחלטה ובמשפט חוזר, הוא הורשע ב-2012 ונידון ל-5 שנות מאסר. אל-חוסייני סבר שחסן נסראללה, המזכ"ל לשעבר של חזבאללה, טועה בקבלת מרותה של איראן וכן בדרכו המיליטנטית בסוריה ומול ישראל. ב-23 יולי 2024, לאור מעורבות נסראללה במלחמת חרבות ברזל, הוא פנה אליו במכתב גלוי ביומון הסעודי אוקאז והפציר בו להפסיק לאלתר את ההתקפות נגד ישראל ולהעביר את השליטה בגבול לבנון עם ישראל לידי צבא לבנון, שאם לא כן הוא יישא באחריות הבלעדית להרס ולשפיכת הדם שנגרמו במלחמה. "אני נשבע, המלחמה נגד לבנון נמצאת במרחק צעד אחד בלבד, ורק אתה יכול לעצור אותה ולהציל את המדינה שלנו מהשמדה... ותנו לצבא לבנון לקחת אחריות מלאה על גבולות המדינה אם לא, אתם תישאו באחריות המלאה לכל מה שהצבא הישראלי יעשה בלבנון, ואתם תהיו אחראים להשמדת לבנון ולכל הדם... ההיגיון וההלכה האסלמית מחייבים אותנו להימנע מהשלכת עצמנו לתהום, ויש לכם אחריות דתית גדולה מאוד - להימנע מהשלכת לא רק את עצמכם [לתהום], אלא גם את כל האומה...". למחרת ב-24 יולי 2024 בראיון לרשת אל-ערביה הוא הבהיר שהתייעץ עם אנשי דת והלכה שיעים וכולם, למעט ח'אמנאי, היו תמימי דעים שמהלכיו של נסראללה אסורים על פי ההלכה השיעית, כי אינם בגדר ג'האד הגנתי, אלא מהלכים התקפיים, שכן לבנון לא הותקפה על ידי ישראל. ב-25 בספטמבר 2024 (כמה ימים לפני חיסולו של נסראללה), משהבין אל חוסייני שנסראללה אינו שומע בעצתו, הוא אמר בראיון לרשת אל-ערביה: "אני אומר לנסראללה, תכתוב את הצוואה שלך, כי מי שקנה אותך, מכר אותך... הפכת היום למטרה מספר 1. לכן תכתוב את הצוואה שלך והיום אנחנו מדברים ברצינות. זה לא איוּם. נחכה ונראה. כל החלומות שלך שתיכנס לירושלים הוליכו אותך שולל". מחשש לחייו, מוחמד אל-חוסייני עזב את לבנון לסעודיה, לאחר שקיבל אזרחות סעודית בצו מלכותי שניתן ב-15 בנובמבר 2021. אל-חוסייני פרסם ברשת X תצלומים שלו עם סלמאן, מלך ערב הסעודית ועם יורש העצר מוחמד בן סלמאן וכתב שהוא מודה להם ומתחייב לשמור אמונים לממלכה. אל חוסייני חיבר מעל שבעים ספרים וביניהם: الفكر والدين في رؤية 2030 – המחשבה והדת בחזון 2030 (2022). فقة الوحدة الإسلامية – ההלכה של האחדות האסלאמית (2022). الانتخابات النيابية ومسؤوليتنا الوطنية والشرعية – הבחירות הפרלמנטריות ואחריותנו הלאומית והדתית (2018). نحو إسلام معتدل – לקראת אסלאם מתון (2017). أصالة الإعتدال والوسطية في الإسلام – מקוריות המתינות והשביל האמצעי באסלאם (2017). خطورة الصراعات الطائفية وسبل مواجهتها – סכנת הסכסוכים העדתיים והדרכים להתמודד איתם (2016). السنة والشيعة والجامع المشترك – הסונים והשיעים והמאחד ביניהם (2006). האתר הרשמי של אל-חוסייני המכתב הגלוי של אל-חוסייני לנסראללה, באתר ממרי. السيد محمد علي الحسيني, فضائيات إيرانية تحريضية بلسان عربي, الجزيرة نت (בערבית) السيد محمد علي الحسيني, نظام ولاية الفقيه وحرب المقدسات, الجزيرة نت (בערבית) حوار - العلامة محمد علي الحسيني: ولاء البعض من شيعة لبنان تحول لإيران, فرانس 24 / France 24, ‏2015-04-17 (בערבית) [https://www.state.gov/wp-content/uploads/2024/05/547499_SAUDI-ARABIA-2023-INTERNATIONAL-RELIGIOUS-FREEDOM-REPORT.pdf#page=35 SAUDI ARABIA 2023 INTERNATIONAL RELIGIOUS FREEDOM REPORT] (עמ' 35), www.state.gov, ‏2023 السيد محمد علي الحسيني أهمية توعية وإرشاد الشباب المسلم والعمل الدؤوب من أجل إنقاذهم من الغرق في مستنقع ووحل التطرف والإرهاب / موقع سماحة العلامة السيد محمد علي الحسيني, www.mohamadelhusseini.net العلامة السيد محمد علي الحسيني في حوار حصري مع مجلة “ لتعارفوا”, eoic.org (ב־) صديق نصرالله "القديم" الذي تنبأ بمقتله؟ - مصراوي (אורכב 30.09.2024 בארכיון Wayback Machine) Lebanese Shi'ite Scholar Mohammad Ali Al-Husseini To Hizbullah Leader Hassan Nasrallah: Stop The War Against Israel – The Lebanese People Do Not Want It, MEMRI (באנגלית) Lebanese Shi'ite Scholar Mohammad Ali Al-Husseini: Hizbullah Should Stop Its War With Israel, This Is Not 'Defensive Jihad' – They Initiated It; Nasrallah Is Heading Towards Annihilation, The Destruction Of Lebanon, MEMRI (באנגלית) החוקר הלבנוני שהזהיר את נסראללה שלושה ימים לפני חיסולו: "תכתוב את הצוואה שלך" | ישראל היום, באתר www.israelhayom.co.il, ‏2024-09-28 السعودية تمنح مفكرا لبنانيا شيعيا جنسيتها.. فكيف كان رد فعله؟ - CNN Arabic, web.archive.org, ‏2021-11-15 جريدة الرياض | الحسيني يصدر كتاب الفكر والدين في رؤية 2030, web.archive.org, ‏2022-09-22 "كتاب فقه الوحدة الاسلامية تاليف العلامة السيد محمد علي الحسيني / المجلس الإسلامي العربي". www.arabicmajlis.com. אורכב מ-המקור ב-2023-03-31. נבדק ב-5 אוקטובר 2024. "الگاردينيا - مجلة ثقافية عامة - صدر حدثيا كتاب: نحو إسلام معتدل. تأليف: د. السيّد محمّد عليّ الحُسينيّ". www.algardenia.com. אורכב מ-המקור ב-2022-09-22. נבדק ב-5 אוקטובר 2024. "أصالة الاعتدال والوسطية في الإسلام..كتاب جديد للحسيني". جريدة البلاد (בערבית). אורכב מ-המקור ב-2022-09-26. נבדק ב-5 אוקטובר 2024. ناشرون مكتبات جوائز وسوم أخبار مدير الموقع إضافة كتاب اتصل بنا من نحن دخول, web.archive.org